6.+Kipinä

=http://kipina.wikispaces.com/= = = = __ Kipinän toimintaa vuosina 2003-2010 __ = 1. Keväällä 2002 työpaikkabarometri osoitti, että lukion opettajilla ilmenee enemmän työuupumusta kuin muilla Kaarinan kouluissa opettavilla opettajilla.

2. Tammikuussa 2003 rehtorin johdolla käynnistettiin kehittämishanke, jota johtamaan pyydettiin ulkopuolinen konsultti. Johtoryhmä ja konsultti kokoontuivat suunnittelemaan työn tavoitteita; työstä toivottiin läpinäkyvää ja kaikkien opettajien toimintaa tukevaa.

3. Elokuussa 2003 aloitti kehittämisryhmä (Kipinä), johon ilmoittautui viisi vapaaehtoista koulun opettajaa ja rehtori. Muut opettajakunnan jäsenet jaettiin tukiryhmiksi, jota kutakin veti yksi Kipinän jäsen. Tavoitteeksi asetettiin oppilaiden motivaation parantaminen ja keinoiksi oppilaskuntatyön kehittäminen, ryhmänohjaajien tehtävien selkeyttäminen ja palautepäivän uudistaminen.

4. Vuosina 2003–2005 Kipinä ja tukiryhmät työskentelivät kolmen tavoitteen suuntaisesti. Oppilaskunnan työskentely monipuolistui ja sai näkyvyyttä, kehitettiin ryhmänohjaajien toimintaa ja palautepäivästä käytiin monenlaisia keskusteluja.

5. Syksyllä 2005 Kipinän toiminta jatkui koulun opettajakuntaan kuuluvan vetäjän toimesta ja // [|Ryhmänohjaajan käsikirja] // valmistui keväällä 2006.

6. Syksyllä 2006 Kipinä aloitti uudella teemalla, jossa motivaation kehittäminen oli edelleen taustalla. Opettajakunnan ehdotuksesta alkoi työskentely oppilaiden itseohjautuvuuden lisäämiseksi. Kipinän ja tukiryhmien yhteistyön tuloksena syntyi // Itseohjautuvan lukiolaisen profiili. //

7. Vuosina 2006–2009 syntyivät // //Kipinän kymmenen teesiä itseohjautuvuudesta// // ja siihen liittyen versio opettajille työn kehittämiseksi sekä // opiskelijoille tarkoitettu oma versio // oman oppimisen hallintaan.

8. Syksyllä 2008 avattiin // Kipinän wikispaces-sivustot //, jonka käyttöä laajennettiin seuraavana vuonna mm. discussions-sivuilla käytyihin keskusteluihin koulun arkeen liittyvistä teemoista. Keskusteluja käytiin mm. Kaarinan lukion taiteiden yöstä ja esittelyillan kehittämisestä.

9. Oppimisympäristön kehittämiseen liittyvät kysymykset nousivat myös esiin syksyllä 2008. Rehtorin tuella koulumme haki opetushallituksen oppimisympäristöjen kehittämiseen liittyvää tukea ja kipinäläiset osallistuivat oppimisympäristöjen suunnitteluun luonnostelemalla luokkatiloja, jotka mahdollistavat uudenlaisten pedagogisten ratkaisujen käytön ja samalla tukevat itseohjautuvuutta.

10. Kaarinan kaupungin antamalla tuella aloitettiin koulumme oppimisympäristöhanke. Työhön osallistui rehtorin johdolla neljä koulumme opettajaa. Osana tätä hanketta uudet luokkatilat otettiin käyttöön kevätlukukaudella 2010. Jatkona tälle työlle on suunnitteilla sisäpihan muuttaminen oppimistilaksi.

11. Lukuvuoden 2009–2010 discussions-keskustelut koskivat erityisesti kolmannen vuosikurssin opiskelijoiden motivointia viimeisten kurssien suorittamiseen ja valmistautumista kevään ylioppilaskirjoituksiin. Kipinän oman työn arviointi tehtiin opettajakunnalle suunnatulla kyselyllä.

__ Haasteita, ongelmia ja suunnitelmia __

- sosiaalisen median hyödyntäminen ja monimuoto-opetuksen käyttöönotto - teknistymisen problematiikka hyvinvoinnin ja oppimisen kannalta - opettajien työtilojen parantamishankkeet